Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: minden vállalkozás élhet. Ugyancsak nem minősül támogatásnak az önkormányzatokról szóló 1990. évi LXV. törvény 8. §-ában felsorolt közfeladatok ellátásáért az önkormányzatok által a vállalkozások számára fizetett összeg;”
Paragraph Index: 179

(8) A célelszámolási forintszámla a pénzben beérkezett segélyek, adományok és hozzájárulások elkülönített kezelésére szolgál. A számla csak abban az esetben nyitható, ha az adományozó a külön számlán történő kezelést kikötötte, illetve hozzájárulás esetén a Pénzügyminisztérium — a fejezet felügyeletét ellátó szerv kezdeményezésére — a számla megnyitását engedélyezte. A fejezet részére több célelszámolási forintszámla is vezethető.” „(11) A fejezeti feladatfinanszírozási előirányzat-felhasználási keretszámla — a (10) bekezdésben foglaltakra figyelemmel — a feladatfinanszírozás körébe vont fejezeti kezelésű előirányzatokkal összefüggő pénzforgalom lebonyolítására szolgál. A számláról kiadás — a számlatulajdonos kezdeményezése alapján — a Kincstár Központ intézkedésére teljesíthető.”

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes